text: Obama vyzval vo vianočnom posolstve na súcit ku druhým ľuďom - Ekonomický denník Obama vyzval vo vianočnom posolstve na súcit ku druhým ľuďom Prezident na Američanov znova apeloval, aby sa nepoddali islamofóbii a ostali otvorení prijímaniu utečencov unikajúcich pred tzv. Islamským štátom v Iraku a Sýrii. Washington 25. decembra (WebNoviny.sk) – Prezident USA Barack Obama vyzval dnes vo svojom každoročnom vianočnom posolstve Američanov, aby nasledovali príklad Ježiša Krista pri láske k blížnym a súcite. Takýto duch ich podľa neho spája bez ohľadu na náboženstvo, napísali washingtonské noviny The Hill. "Dnes naša rodina, rovnako ako milióny Američanov a kresťanov po celom svete, oslavuje narodenie Ježiša a hodnoty, ktoré žil vo vlastnom živote," uviedol Obama. "Správať sa jeden k druhému s láskou a súcitom. Starať sa o ľudí na okrajoch spoločnosti: o chorých a hladných, chudobných a prenasledovaných, o cudzincov, ktorí potrebujú prístrešie – alebo len nejaký láskavý čin." Obamovo posolstvo sa zdá byť adresované najmä verejnosti rozrušenej po teroristických útokoch v Paríži a kalifornskom San Bernardine, po ktorých sa snaží čeliť búrlivej rétorike republikánskeho prezidentského kandidáta Donalda Trumpa. Na Američanov znova apeloval, aby sa nepoddali islamofóbii a ostali otvorení prijímaniu utečencov unikajúcich pred tzv. Islamským štátom v Iraku a Sýrii. "To je duch, ktorý nás spája – nielen ako kresťanov, ale ako Američanov všetkých vyznaní," povedal Obama. "O tom sú tieto sviatky: zísť sa ako jedna americká rodina a osláviť naše šťastie a hodnoty, ktoré sú nám drahé." Americký prezident a jeho manželka Michelle, ktorá ho pri nahrávaní posolstva sprevádzala, vyzvali tiež Američanov, aby si uctili cez sviatky službu armádnych príslušníkov brániacich uvedené hodnoty v uniforme. Obama s manželkou a dvoma dcérami je v súčasnosti na dvojtýždňovej dovolenke na Havaji, čo je ich rodinná vianočná tradícia.


Potvrdené! Nad Slovenskom preletelo UFO: FOTO ako dôkaz BRATISLAVA - Miroslav sa vybral v jeden letný deň na výlet so svojím synom. Namierené mali do Banskej Štiavnice. Pri prechádzaní Kľakovskou dolinou sa kochali nádherným výhľadom a krásy prírody zvečnili fotoaparátom. Keď sa na fotku doma pozreli, neverili vlastným očiam. Záhadu sa otcovi so synom podarilo zachytiť tento rok. "Bolo krásne počasie. Išli sme do Banskej Štiavnice. Fotka vznikla za jazdy medzi obcami Píla a Horné Hámre smerom na Žarnovicu," opísal svoj zážitok Miroslav z Nového Mesta nad Váhom. V aute sa viezol so svojím synom. Počas vyhotovenia fotografie ale netušili, čo sa im podarilo zachytiť. Až keď sa doma na fotografiu pozreli, zarazil ich v pravom rohu zvláštny objekt náramne pripomínajúci lietajú tanier. So záhadou sme sa obrátili na odborníka. Spoločne so svojím tímom snímku preskúmal a konštatoval: "Fotografia je určite pravá, nebola elektronicky upravovaná. Nachádza sa na nej objekt dlhý približne 12 metrov a široký približne tri metre," uviedol Miroslav Karlík, vedúci UFO klubu Trnava a dodal: "Ide o UFO, teda o neidentifikovateľný lietajúci objekt."


Osada bola založená v roku 1453 šlachticom modrej krvi, Kirim, v roku dobytia Konštantínopolu Osmanmi. Nachádza sa v Anglicku, v provincii Cornwall. Už teraz je v celom kráľovstve zrejmé, že sa raz z osady stane dôležité obchodné mesto. Štýl stavby odpovedá roku 1453. Westshire sa postupne, veľmi rýchlo rozrastá. Dnes už môžeme hovoriť o dedine ktorá ma správnou nohou vykročené na mesto. Stala sa centrom v chove oviec, cesntrum sa zaplnilo stavbami známeho renesančného architekta Andybarb_, dokonca i najznámejší kováč z Južného Anglicka _SilverCze_ sa presťahoval práve sem! Otvoril si tu i dielňu. Nemôžeme tak zostať predsa v hanbe! Westshirska správa mesta nariadila stavbu mesta v renesančnom štýle a upgrade ciest. Vzhľadom na stav mestskej pokladnice v porovnaní s Kiriho vačkami sa možno aj výsledku dočkáme! Štýl stavby odpovedá roku 1512. Postupne, rozrastaním sa osady na dedinu, mesto, a nakoniec metropolu sa aj rok, teda aj štýl stavieb a budovania infraštruktúry bude meniť. Mesto vstúpi do éry Baroka ! Nové možnosti, kolonializmus, estetika. Máme sa na čo tešiť! Čo je dôležité, potrebujeme veľkkú res, hlavne kvôli projektu TARDIS, ktorý zaberá veľkú plochu v podzemí. Ďakujem za porozumenie.


Minardi M192 G.Morbidelli F1 1992 Club-M 1:24 Farby Gunze C a 2K lak od Zera. Tmavý náter Minardi som sa pokúšal namiešať, pretože by mal byť v originále temnomodrý. Bohužiaľ to neviem dobre nafotiť. Model nie je najhorší, ale kokpit a hlavne sedačka je paródiou svojho vzoru. Pravdepodobne by som mal do kokpitu doplniť ešte doplniť veterný štít, ale návod (ten inak tiež stojí za to...) sa o ňom nezmieňuje a z niekoľkých snímok predlohy sa zdá že niekde možno chýbal, v niektorých GP bol číry a v iných ho mal ako napr Benetton B192 (teda s opačným sklonom a nepriehľadný).


source: CulturaX

text: Epson predstavil rad tlačiarní WorkForce AL-C500DN - Polygrafia & Fotografia Home Digitálna tlač Epson predstavil rad tlačiarní WorkForce AL-C500DN | 24. septembra 2012 | : Digitálna tlač, Digitálna tlač-NovinkyŽiadne komentáreČítané: 1 521 x Flexibilné a cenovo výhodné riešenie na tvorbu vysoko kvalitných tlačených marketingových materiálov a profesionálnych kancelárskych dokumentov. Doteraz najlepšia farebná laserová tlačiareň od spoločnosti Epson pomáha malým podnikom znížiť náklady na tlačené materiály. Tieto tlačiarne sa môžu pochváliť najširšou škálou farieb, akú kedy spoločnosť Epson ponúkla pri laserových produktoch, a zároveň kombinujú natívne rozlíšenie 1 200 dpi s technológiou "Resolution Improvement Technology" (RiT) od spoločnosti Epson, takže sú schopné vytvárať výstup dosahujúci hodnoty 4 800 dpi (RiT), ktorý je zárukou ostrého, dobre čitateľného textu a jasných obrazov s jemnými prechodmi a tónmi. EliseDelarue, produktová manažérka spoločnosti Epson Europe, povedala: "Tieto tlačiarne sú ideálnou voľbou pre spoločnosti hľadajúce cenovo výhodné riešenia na tvorbu vysoko kvalitných profesionálnych marketingových materiálov a firemných dokumentov. Podniky už nebudú musieť k tlači toľko využívať služby externých spoločností a budú si môcť ľahko tlačiť svoje vlastné materiály, takže výrazne ušetria. Keď si navyše budú podniky tlačiť dokumenty a marketingové materiály sami, môžu oveľa presnejšie prispôsobiť požadované objemy tlače aktuálnej situácii, takže nebude hroziť, že by ich mali zbytočne veľa alebo by mali na materiáloch uvedené neaktuálne informácie. S tým zároveň súvisí aj to, že nebudú produkovať toľko odpadov a zníži sa ich potreba skladovacích priestorov."


source: fineweb

text: S cestovní kanceláří máme velmi dobrou zkušenost. Je skvělé, že komunikuje i v češtine avyjde vždy vstříc. J. Petrová 2013 Minden oké és az árak is viszonylag jók, régebben foglaltam más szállásközvetítőnél de ott irreálisan drágán tudtam egy alap szállást is foglalni ami még nem is szép helyen volt. My odporúčame Adriatic a najmä vynikajúcu pani Katarínu Homolovú, s ktorou komunikujeme už druhú sezónu - všetkým. Veľmi ochotne a vždy promptne reaguje na každú našu otázku a aj preto sme sa rozhodli využiť služby Adriaticu opäť. Radi spoznávame nové miesta Chorvátska a sme si istí, že tak ako minulý rok aj tento nám sadne dovolenka úplne na mieru. V ́ˇdaka pani Katka. Už nech je august. rodina Bernáthová, Kružliaková, Masaryková a Juhásová ho già utilizzato il vostro servizio,ed essendomi trovata bene,quest'anno ho prenotato di nuovo tramite voi,grazie Petra kot agencija je zakon. V poplavi teh turističnih ponudnikov na internetu, se mi je adriatic.hr zdela še najboljša stran tako po profesionalni plati narejena kot tudi zelo prijazna do samega uporabnika, baza podatkov je res velika. Kar se tiče odzivnosti ter korektnosti pri odgovorih ter nčinu, pa vse pohvale Petri (pa ne zato, ker ima enako ime kot jaz...), ampak resnično na nivoju, svaka čast!,samo tako naprej. Upam, da bom, ko se vrnmo iz dopusta napisal še rezime pohvale na samo bivanje. Zaenkrat "skidam kapu majstori". Tento rok ideme na dovolenku tretíkrát cez Adriatic, doteraz sme boli spokojní, ubytovanie sa nikdy nelíšilo os fotiek z apartmánov, žiadne problémy, tešíme sa o dva mesiace na CHORVATSKO!!!! Gorąco polecamy!!!Jestesmy bardzo zadowoleni z usług Adriatic.hr:)Doskonały kontakt z przedstawicielami.Chorwacja jest cudna!!!! Boli sme veľmi spokojní s pobytom a službami. Radi znova využijeme služby Vašej cestovky. Jesteśmy bardzo zadowoleni z jakości oferowanych usług. Wszystko było w jak najlepszym porządku. Polecam!


6. 9. 2011 Metal Mutant V ďalekej budúcnosti je už ľudstvo takmer vyhynuté, všetko zabrali stroje. Planéta Kronox ukrýva robotí komplex pod vládou kybernetického pána menom Arod7. Tento ukrutný tyran si plánuje podmaniť celý vesmír a zvyšok ľudstva. To sa však nesmie stať a preto rebeli skonštruujú toho najefektívnejšieho a najsmrtiacejšieho robota aký kedy existoval. Jeho meno znie Metal Mutant. Ten je poslednou nádejou na prežitie ľudstva a ukončenie hrôzovlády Arod7. Úlohou železného mutanta bude nájsť robotie mesto, lokalizovať ukrutného Arod7 a zničiť ho raz a navždy. Metal Mutant je názov hry z roku 1991, ktorej autorom nie je nikto iný ako známa Francúzka firma Silmarils. Hoci ide až o približne desiatu hru tejto spoločnosti patrí medzi prvé, ktoré sa stali všeobecne známe a uznávané. Pre mňa dokonca predstavuje úplne najlepšiu hru akú vo svojej histórii spoločnosť Silmarils vyrobila, hoci objektívne je touto hrou Ishar 2, no ja som zaujatý. Metal Mutant bola úplne prvá hra, ktorú som videl na počítači PC AT, je to zvláštne ale je to tak, úplne prvá hra na PC ktorú som videl (a hral). V tom čase som bol síce iba majiteľom skvelého Commodore 64 a sníval som o tom že budem mať Amigu, no nakoniec bolo všetko inak. Amigu som nakoniec nikdy nevlastnil a C64 bol vymenený za modernejší a svoju slávu rozbiehajúci počítač z rodiny PC AT (386SX 33). Ale späť k robotom. K tejto hre ma priviedol jeden spolužiak, ktorého otec pracoval v SAVke (Slovenská akadémia vied) a tam mali PCčka. Raz sme išli k nemu do práce na návštevu a pri tej príležitosti mi spolužiak ukázal hru ktorá z nejakého nepochopiteľného dôvodu trónila na harddisku PC. Prvá zvláštna vec, ktorú som spozoroval bola voľba grafického režimu/karty. Tento počítač disponoval málo používanou kartou EGA 64 (EGA avšak so 64 farbami namiesto 16), ktorú Metal Mutant podporoval (bola to nejaká Francúzka verzia, Anglická verzia ktorú dnes vlastním má iba voľbu CGA/VGA čo je dosť zvláštne) a preto sme si mohli vychutnávať krásne farebnú grafiku hry. Preto som zaujatý, prvá je už navždy prvá... preto má v mojom srdci špeciálne vyhradené miesto (a neplatí to len o hrách že). Je ťažké túto hru žánrovo presne zaradiť, pretože predstavuje akýsi mix tzv. plošinovky a akčnej logickej adventúry. V každom prípade je to hra veľmi originálna a celkovo výborne spracovaná. Je celkom zaujímavé, že v roku 1991 vyšla ešte jedna legendárna hra podobného zamerania s názvom Another world a vytvorili ju tiež Francúzi. Začiatkom 90-tych rokov evidentne akčným plošinovým adventúram išla karta, pretože už v roku 1992 vyšla geniálna hra, ktorá tento koncept doviedla k dokonalosti - Flashback a potom akoby uťal, adventúrovosť sa z týchto hier nejako vytratila a ostali iba akčné plošinovky. Grafika sa mi veľmi páči a nemám jej čo vytknúť. Animácia síce nie je až tak veľmi dokonalá, ale k potrebám hry plne postačuje a nesmieme zabudnúť že sa bavíme o roku 1991. Zvuk je prijateľný a má také pekné oceľovo-robotické zafarbenie. Ešte lepšie ako PC verzia je na tom verzia pre počítače Amiga. A toto všetko je uložené iba na jednej jedinej diskete. Metal Mutant je unikátny bojový stroj, ktorý je schopný meniť svoju podobu do troch unikátnych foriem - humanoidný cyborg, drak tyranosaurus a pásový robot tank. Každá forma disponuje rozličnými zbraňovými a obrannými systémami. Cyborg je vybavený predovšetkým zbraňami na blízko ako je trojzubec a sekera, špeciálna výbava zahŕňa elektrický výboj či prísavné magnetické lano a ako jediný dokáže skákať a doplňovať energiu pripojením k záchrannému modulu Alog11. Drak, ako už napovedá jeho meno vládne ohňu, ktorý môže vypúšťať z papule aj z chvosta. Ďalej dokáže aj nebezpečne uhryznúť zubatou papuľou. Špeciálna výbava obsahuje ochranný energetický štít a diaľkovo ovládaného moskyta, ktorý sa dokáže dostať na neprístupné miesta. Disponuje aj špeciálnou útočnou zbraňou zvanou bio-hypnotické oči. Tank je primárne určený na streľbu a to ako guľometnou paľbou tak aj výbušnými raketami. Špeciálna výbava obsahuje iba bio-radar schopný detekovať nepriateľov. Mutant však nezačína plne vybavený a vystrojený, ale naopak musí väčšinu zbraní a vybavenia získať cestou ku svo 1000 jmu cieľu. Prvý spôsob ako získať nejakú dodatočnú výbavu je jednoduché zobratie špeciálneho cartridge, ktorý do mutanta nainštaluje príslušnú funkciu. Druhý spôsob spočíva v použití počítačového terminálu a downloadnutí príslušnej funkcie do robota. Netreba asi zdôrazňovať, že toto rozširovanie schopností mutanta je nutné k samotnému dohratiu hry, pretože na svojej dlhej ceste po planéte Kronox bude musieť vyriešiť množstvo rôznych problémov a zničiť množstvo rôznych nepriateľov. Celkovo hra obsahuje štyri úrovne, ktoré sa na seba podobajú asi ako žena na muža (pozn. sú diametrálne odlišné). Odlišnosť jednotlivých úrovní vyplýva už aj z ich názvu - džungľa, mesto, továreň, komplex 5 pyramíd. Úvodné menu, ktoré sa na obrazovke objaví po detailnej prezentácií všetkých foriem mutanta, ponúka štyri voľby - štart/start, cvičenie/training, LOAD, informácie/info. Info je stručná informácia o tvorcoch hry, Load načíta uloženú pozíciu, training nám umožňe pocvičiť sa v hraní prvého levelu a konečne start začne novú hru. Hra nám ponúkne na výber tri stupne obtiažnosti nazvané level 1 2 3. A tu sa dostávam k tomu, čo je pre túto hru charakteristické - obtiažnosť. Hra Metal Mutant je podľa môjho názoru veľmi ťažká a to už pri hraní na najľahšej voľbe level 1, v podstate si ani neviem predstaviť ako by sa to mohlo dať prejsť na voľbe 2 či nebodaj 3. Neviem či je to tým že som mantavý úbožiak s drevenými rukami, ale kým som prvý krát dokázal úspešne dokončiť celú hru, tak som sa teda mimoriadne zapotil. V skutočnosti mi to trvalo asi 16 rokov. Od momentu keď som hru prvý krát uvidel (okolo1992 až 93) do momentu keď som ju prvý krát prešiel v roku 2009. Nie že by som ju po celých 16 rokov denne hrával, to ani náhodou, boli celé roky kedy som hru ani nemal na disku no nakoniec som ju vždy po nejakom dlhom čase oprášil a skúšal znovu a znovu. Asi za to môžem byť vďačný internetu, pretože sa mi nakoniec podarilo získať informáciu, ktorá ma na celé desaťročie zabrzdila a potom to už išlo pomerne dobre. Ak si niekto myslí, že je fakt "děsnej frajer" a strčí do vrecka aj samotného Eso Rimmera, nech vyskúša práve Metal Mutant. Je celkom dosť dobre možné, že to zrazí jeho sebavedomie na bod mrazu alebo ešte nižšie. Táto hra je NAOZAJ ŤAŽKÁ, fakt že je, je to asi jediná vec, ktorá sa dá oficiálne označiť za "chybu". Možno že nezaujatý a objektívne hodnotiaci človek by našiel aj niečo viac, ale ja naozaj nie (tu je priestor pre Daveho, schválne niečo pokecni). Ešte možno systém ukladania savegame pozícii nie je úplne ideálny, totiž dá sa uložiť iba jedna jediná pozícia použitím záchranného modulu Alog11. Predchádzajúci save sa tak prepíše a jediná možnosť ako mať zálohu je zaarchivovať celú hru. Vzhľadom na to, že veľkosť hry je malá to nepredstavuje nijaký veľký problém. A že čo bol ten fatálny zákys, ktorý ma zabrzdil na celé desaťročie? Čítajte ďalej milí priatelia - kolegovia hráči. Džungľa Vitajte na Kronoxe, teplota je 35 stupňov. Takto nás víta prvá obrazovka hry, kde sa objavujeme v podobe cyborga. Jeho jediná zbraň v arzenály je zatiaľ iba vidlička (technicky vzaté je to trojzubec, ale anglický názov je FORK a to je v preklade vidlička, preto budem používať tento termín). Prvý level hry sa začína v džungli a zároveň je aj jediný, v ktorom stretávame organických protivníkov. Nepriatelia, ktorí nám brá d8d nia v tom aby sme sa dostali do robotieho mesta sú rôzni a rôzne sú aj možnosti ako sa s nimi vysporiadať. Už tu sa ukazuje krása hry v plnom svetle. Pozemných jašterov je najlepšie rozhrýzť mocnými čeľusťami v podobe draka, no môžeme ich aj spáliť plameňometom v jeho chvoste. Lietajúce jaštery je zase naopak najlepšie napichnúť cyborgom na vidličku, jediný zásah tejto - inak najsilnejšej zbrane vôbec - ich spoľahlivo zabije. No nič nebráni ani možnosti spáliť ich dračím dychom, hoci táto metóda je menej účinná. Toto je charakteristické pre celú hru, veľmi často záleží iba na hráčovej vôli ako si poradí s riešením nejakej situácie. Silmarils odviedli naozaj skvelú prácu a je až neodpustiteľné, že táto úplne geniálna hra je už v dnešných časoch už takmer zabudnutá. No nie sú to iba tri druhy jašterov, ktoré nás ohrozujú. Už zakrátko sa náš oceľový mutant dostane do smrtiacej bažiny, ktorú bude prekonávať skákaním a po získaní magnetického prísavného lana prekonáme aj prvú elegantnú vychytávku v hre, ktorá nás nenechá na pochybách o tom že práve táto hra predstavuje vrchol zábavy a patrí k tomu najlepšiemu čo vôbec v histórii hrania vzniklo. Smrtiace roje včiel, ktoré musíme spáliť dračím dychom a následná likvidácia ich hniezd pomocou tanku nám ukazuje, že práve správna kombinácia rôznych foriem mutanta rozhoduje o úspešnom napredovaní vpred. Pred bránou do samotného mesta robotov už stretávame prvých strážcov zo železa - robotov. A tu sa začína odpoveď na otázku "Prečo už nie je v kremíkovom nebi miesto?" Netreba hádam ani zdôrazňovať (samozrejme že to urobím aby som poukázal na genialitu hry), že na ich zničenie môžeme využiť viac ako iba jeden predpísaný spôsob. Je tu šikovná metóda s tankom, kedy pri správnom načasovaní roboty odstrelíme guľometom, alebo ich ešte rýchlejšie zničíme obľúbeným nabodnutím na vidličku cyborga, opäť však útok musíme správne načasovať aby sme nedostali poriadne do tela. Výnimku tvorí až posledný strážca, ktorý vo svojich útrobách ukrýva upgrade cartrige, toho musíme šikovne odstreliť a to práve v presne načasovanom momente inak nás čaká rýchla smrť. Po prekonaní tejto prekážky získame pre svoj tank silnú raketu, ktorou ešte v budúcnosti zničíme nejedného nepriateľa, no prvý krát ju použijeme na niečo úplne iné, konkrétne na zničenie brány vedúcej do robotieho mesta. Mesto Robotie mesto je môj najobľúbenejší level hry a jeho dizajn je úplne perfektný. Mestu vládne robotický tyran menom POL4, stretnutie s ním znamená instantnú smrť, no nakoniec ho aj tak dostaneme do kremíkového neba, kde bude robiť spoločnosť kalkulačkám. Po lineárnej džungli, je robotie mesto naopak levelom nelineárnym a záleží iba na hráčovej voľbe ako bude postupovať. Cieľom je zničenie POL4 a získanie jeho prístupových práv k počítač 1000 u ovládajúcemu bránu do továrne. Mesto má 5 poschodí a nachádza sa tu niekoľko rôznych problémov na riešenie. Či už je to akási maturita zo sveta metal mutant, pri ktorej budeme musieť zodpovedať sériu otázok v počítačovom terminály. Toto bolo skvelé pretože prvá verzia hry, ktorú som hral bola Francúzka takže som nemal ani to najmenšie tušenie čo s tým terminálom vlastne robím a až neskôr keď som už disponoval Anglickou verziou som plne pochopil všetky detaily v hre. K ďalším prekážkam na ceste vpred patrí napríklad prekonanie smrtiacej energetickej bariéry, zdolanie bezodných priepastí pomocou malých lietajúcich plošiniek či odblokovanie lisovacej komory a vydáme sa aj na prieskum tajomnej jaskyne. Po celý čas musí hráč pomocou bio-radaru zisťovať kde sa nachádza POL4 aby sa mu mohol vyhnúť a predísť tak rýchlej smrti. Prvý krát tiež pocítime vysokú obtiažnosť hry a to najmä pri prvých pokusoch o zdolanie nebezpečnej jaskyne. Táto predstavuje prvú skutočne náročnú výzvu hry. Už hneď v druhej obrazovke sa na nášho robota vyvalia hordy oceľových pavúkov, ktorí ho zasypú guľometnou paľbou z obidvoch strán a hráč má čo robiť aby nestratil obrovské množstvo energie. Hoci sa môže zdať, že je táto jaskyňa neprejditeľná, opak je pravdou. Je to len otázka cviku a trpezlivosti. Aj keď som si najprv myslel, že toto sa nedá prejsť, dnes jaskyňu v pohode prejdem s tým, že mi ostane aj polovička energie a to je niečo čo spočiatku vyzerá nereálne. Mesto je plné rôznych typov pozemných aj lietajúcich robotov, iní nepriatelia bránia jaskyňu, iní samotné poschodia mesta. Paleta druhov je naozaj veľmi pestrá a dokazuje to, že autori hry rozhodne netrpeli nedostatkom predstavivosti. Úplne unikátneho protivníka predstavuje robot s menom POL4, ktorý plní úlohu bossa. Na jeho zničenie vôbec nebudeme potrebovať zbraňové systémy mutanta, ale naopak použijeme metódu oveľa efektívnejšiu - použijeme mozog. Pred samotným finálnym súbojom samozrejme musíme prechádzať jednotlivé poschodia mesta a postupne získavať výbavu pre nášho mutanta. Energetický štít, bioradar, diaľkovo ovládaného moskyta, to všetko budeme potrebovať k úspešnému zakončeniu levelu. Po veľmi efektnom a elegantnom zničení POL4 získame jeho prístupové práva a pomocou počítača odomkneme bránu do podzemia, v ktorom sa nachádza obrovský továrenský komplex. Továreň Továreň nám v plnej sile predvedie, čo znamená stupňovanie obtiažnosti. Skákanie cez ohne, stláčanie nedostupných spínačov pomocou moskyta, zničenie strážnej veže pomocou opatrného postupu vpred s energetickým štítom a prvý bio-hypnotický súboj. Áno to všetko absolvujeme už v úvodnej časti tohto levelu. V druhej časti továrne máme opäť možnosť nelineárne zvoliť postup vpred. A tu sa dostávam k pôvodnému zákysu na 10 rokov. Totiž hlavným cieľom továrne je otvoriť bránu vedúcu k teleportu. Na to je potrebné nastaviť správnu kombináciu ventilov privádzajúcich energiu k bráne. Možných kombinácií je naozaj veľmi veľa a objavenie tej správnej by bez použitia návodu znamenalo mnohonásobý reštart a prechádzanie továrňou na čo som už nemal silu, preto sa továreň na dlho stala konečným bodom v mojom putovaní. Na dlhé roky som s hrou skončil, ale nakoniec som s pomocou internetu správnu kombináciu získal a to mi umožnilo pokračovať ďalej. Len v krátkosti spomeniem, že továreň ponúka aj mimoriadne náročný súboj 1000 s bossom, ktorý patrí k tomu najťažšiemu čo sa v celej hre nachádza a zároveň je tu aj najproblematickejšia prekážka celej hry. Tá spočíva v tom, že musíme presunúť diaľkovo ovládaného moskyta cez potrubie na druhú stranu a tam stlačiť spínač, ktorý nám otvorí bránu. To možno neznie tak strašne, ale problém je v tom že moskyta vo vnútri potrubia nevidíme a tým pádom nevieme presne určiť kde sa nachádza. Navigácia je možná iba pomocou zvuku, je to dosť náročné na pozornosť a musíme pri tom naozaj rozmýšľať aby nedošlo k totálnej strate orientácie. Hoci sa to možno nezdá ak sme rozumný a precízne pomaly navigujeme moskyta mali by sme ho dostať na druhú stranu v priebehu 1 minúty. Ak urobíme chybu a stratíme prehľad o polohe moskyta v potrubí, môžeme očakávať zábavu na dlhý čas, pri pokuse dostať ho odtiaľ von. Mne osobne sa to už stalo a trvalo mi minimálne 15 minút kým som ho dostal na druhú stranu, aj to len vďaka tomu že som nespanikáril a pomaličky s pomocou logiky som ho zachránil. Robiť to len tak náhodne bez rozmyslu, tak ho odtiaľ dostávam ešte dnes. No ani po prekonaní tejto náročnej úlohy nemáme vyhrané. V tomto momente sme už absolvovali toľko rôznych súbojov, že energia sa určite blíži k nule, no namiesto záchranného modulu Alog11 náš čaká ešte jeden súboj a smrť v tomto momente môže spôsobiť extrémne reakcie ako je rozmlátenie monitoru stoličkou a podobne. Hra sa s hráčom naozaj nemazná a továreň je žiarivým príkladom toho aká je celková obtiažnosť hry vysoká. Človek by čakal, že po zdolaní potrubného problému ho už čaká iba istota uloženia Save pozície, ale nič také milosrdné sa nekoná. Ak sa hráčovi podarí zničiť aj posledných robotov - nie je to zase extra náročný súboj ale môže byť veľmi adrenalínový, pretože zásoby energie v tomto momentu sú celkom iste veľmi nízke - tak sa prebojuje až na samotný koniec továrenského komplexu. Tam už čaká technologické zariadenie prekvapujúco nazvané Teleport, ktoré mutanta prenesie do poslednej časti hry. Komplex 5 pyramíd Záverečný štvrtý level je sústavou 5 pyramíd s krásnym názvom Kheops 15000. Tu sídli aj samotný hlavný zloduch AROD7, no cesta k nemu bude tou najťažšou výzvou v celej hre. Ak si niekto myslel, že po továrni už nič náročnejšie nemôže nasledovať tak sa zmýlil. Pyramídy sú ešte ťažšie ako továreň ! No hneď v úvodnej obrazovke na nášho robota čaká záchranný modul Alog11, takže ďalej už bude pokračovať v plnej sile a s uloženou pozíciou. Už prvá úloha nás nenechá na pochybách. Názov skúška zvukom približne načrtne čo na mutanta asi tak môže čakať. A skutočne, prichádzame k veľkému klavíru, pri ktorom si najprv vypočujeme 5 hudobných tónov. Tieto tóny potom musíme zahrať na klávesoch klavíru, čo nám otvorí bránu vedúcu do vnútra komplexu. Celkovo vyberáme zo 7 rôznych tónov, môžu sa aj opakovať čo je vlastne dobre lebo to uľahčuje riešenie, čím viac rovnakých tónov počujeme tým menej potom musíme rozmýšľať a vyberať. Kombinácia sa zakaždým náhodne generuje, takže sa to nedá prekonať in 1000 áč ako iba skutočne vlastnými silami. Túto časť musíme prejsť s minimálnou stratou energie inak asi nebudeme mať veľkú šancu prejsť celú pyramídu hoci sa to môže podariť (raz som tam stratil skoro polovicu energie a napriek tomu som to prešiel, ale to je skôr veľká výnimka ako pravidlo). Nasleduje súboj s veľmi rýchlym a nepríjemným strážcom a za ním teleport do druhej pyramídy. Druhá pyramída sa začína zaujímavým súbojom, v ktorom musíme poraziť obraz nás samých. Treba spomenúť, že tento zaujímavý zrkadlový súboj má minimálne dve úplne rôzne riešenia o ktorých viem. Tretia pyramída ponúka súboj s extrémne nebezpečným protivníkom. Je ním obrovský robot plný zbraňových systémov s poetickým názvom Termitator. Jeho zničenie je možné iba presnými zásahmi do srdca v podobe tanku. No zničením tohto náročného protivníka sa putovanie pyramídami zďaleka nekončí, hoci množstvo energie už pravdepodobne povážlivo klesá. Nasleduje ešte jeden súboj vyžadujúci pozornosť a po ňom teleport do štvrtej pyramídy. Štvrtá pyramída ponúka jeden súboj s duchom a potom veľmi nepríjemnú strážnu vežu bojujúcu pomocou bio-hypnotických striel. Súboj s ňou je záverečnou čerešničkou na torte a môže sa stať ľahko osudným, pretože frekvencia streľby veže je veľmi vysoká a úspešné prekonanie tejto nástrahy vyžaduje mimoriadnu šikovnosť hráča. Po prekonaní štvrtej pyramídy nám hra upraví tlak zase do normálu, pretože na začiatku pyramídy piatej sa nachádza záchranný modul Alog11, ktorý mutantovi doplní energiu na maximum a zároveň uloží save pozíciu. Putovanie po Kronoxe sa blíži k záveru, treba už len zničiť osobného strážcu hlavného zloducha pomocou jediného použitia cyborgovho elektrického výboja v celej hre. Po ňom prichádza záverečný súboj, ktorý je veľmi nekonvenčný a je to vlastne akási exhibícia schopností mutanta vo všetkých jeho podobách. Správna kombinácia pohybov, podľa toho ako určuje v náhodnom poradí AROD7, spôsobí jeho samodeštrukciu, čím sa zavŕši misia metal mutanta. Vesmír a prežitie ľudstva by malo byť zachované, no záverečný obrázok (áno jeden jediný obrázok po 16 rokoch) nám ukazuje, že nakoniec môže byť všetko úplne inak. Uff! Tak to máme za sebou. Aj táto náročná hra sa dá dotiahnuť do úspešného konca, hoci to tak zo začiatku nevyzerá. Trpezlivosť je najdôležitejšia vlastnosť pri hraní tejto hry (a možno aj trošku šťastia). Každému hráčovi, ktorý túto hru neprešiel alebo nebodaj o nej počuje prvý krát odporúčam okamžite nakonfigurovať DOSBOX a pustiť sa do tohto skvelého dobrodružstva. Pocit, ktorý človek zažije po vzhliadnutí záverečného obrázku je neopísateľný a skutočne mimoriadne zaujímavý. A že prečo už nie je v kremíkovom nebi miesto? Pretože metal mutant na svojej ceste zničil toľko robotov, že už tam jednoducho žiadne miesto nemohlo zostať. Že kremíkové nebo aj tak neexistuje? Ale prosím Vás a kam by sa potom podeli všetci tí roboti, ktorých som cestou zničil, ha ? Maros "Mazar" S Přihlásit se k odběru: Komentáře k příspěvku (Atom)


I/JG1_Bloodbath píše:...navrhujem tykanie...Padla kosa na kameň-nenašiel som síce už návod,no tuším v návode bol uvedený Tunis (ak máte niekto návod,poopravte ma) a pamätám si ešte,ako som v mysli riešil,ako znázorním piesčitý povrch.Čo čert nechcel-stačilo,aby som si pozrel pár fotografií v knihe Kursk a bolo mi jasné ,že môj Tiger bude "prevelený" na východ...Model som nastriekal odtieňom podľa návodu a navrch prišiel zimný kabát,ešte k tomu úplne vymyslený.Hrozný prístup,ja viem,no išlo mi hlavne o efekt zimnej kamufláže. Ešte by som sa zastavil pri tom prachu.Málokedy sa mi podarí nenastriekať aj nežiadúci bordel spolu s farbou ,takže po ukončení kamufláže mám čo upravovať-klasika-miesta s prachom prebrusujem 1000-kou šmirgľom a následne lakujem.Na túto činnosť som zvyknutý od lietadiel,pretože tam si neviem neprebrúsený povrch ani predstaviť(na krídlach každá nečistota doslova svieti).U takýchto malých modelov je to celkom v pohode,obvykle nie je veľmi čo opravovať. Ďakujem za príspevok Jednoduché a účinné, že mě to s tím šmirglem taky nenapadlo...


Dívčí bunda HERMIONA | SAM73.sk Prešívaná bunda HERMIONA je ďalšou zástupkyňou minimalizmu. Krásna fialová farba je doplnená iba malou gumovou nášivkou na ľavom rukáve. Dve vrecká v prednej časti je možné zapnúť pomocou patentky. Spodný lem, rukávy aj kapucňa sú zakončené pružnou gumičkou. Zloženie: vrchní: 100% polyester, podšívka: 100% polyester, výplň: 100% polyester Kód produktu GB 544 125


source: wikipedia

text: Nicola Abbagnano (* 15. júl 1901, Salerno† 9. september 1990, Miláno) bol taliansky filozof, predstaviteľ pozitívneho existencializmu, prvý a zároveň popredný predstaviteľom talianskeho existencionalizmu. Od roku 1936 pôsobil ako profesor dejín filozofie na univerzite v Turíne. Existenciu definoval ako „hľadanie bytia, v ktorom sa človek bezprostredne angažuje“. Chápal ju ako možnosť bytia a zdôrazňoval jej neurčenosť. Odmietal determinovanosť ľudskej existencie, za jej podstatný znak pokladal slobodnú voľbu možnosti sebauskutočňovania. Sám svoju predstavu existencializmu označoval ako štrukturálnu alebo substanciálnu. Dielo Le sorgenti irrazionali del pensiero, Neapol, 1923 Il problema dell'arte, Neapol, 1925 Il nuovo idealismo inglese e americano, Neapol, 1927 La filosofia di E. Meyerson e la logica dell'identità, Neapol-Città di Castello, 1929 Guglielmo di Ockham, Lanciano, 1931 La nozione del tempo secondo Aristotele, Lanciano, 1933 La fisica nuova. Fondamenti di una nuova teoria della scienza, Neapol, 1934 Il principio della metafisica, Neapol, 1936 La struttura dell'esistenza, Turín, 1939 Bernardino Telesio e la filosofia del Rinascimento, Miláno, 1941 Introduzione all'esistenzialismo, Miláno, 1942 Filosofia religione scienza, Turín, 1947 L'esistenzialismo positivo, Turín, 1948 Possibilità e libertà, Turín, 1956 Storia della filosofia, Turín, 1966 Per o contro l'uomo, Miláno, 1968 Fra il tutto e il nulla, Miláno, 1973 Questa pazza filosofia ovvero l'Io prigioniero, Miláno, 1979 La saggezza della filosofia. I problemi della nostra vita, Miláno, 1987 Dizionario di filosofia, Turín, 1987 Ricordi di un filosofo, Miláno, 1990 Scritti neoilluministici, Turín, 2001 Referencie Externé odkazy Oficiálny web Existencialisti Talianski filozofi Filozofi 20. storočia


text: Ahojte Prosim Vas ake doklady su nutne odovzdat na urade prace v Prahe, ked som slovenka? Normalne som doteraz bola desat rokov zamestnana. A na urade prace (inom ako kam patrim) mi povedali ze chcu bankovy vypis. Lenze ja nechcem moc ukazovat uradu prace kolko penazi mam na ucte:( Neviete prosim co vsetko treba? Mam papier z firmy priamo pre pracovny urad, kde mam uvedeny prijem. Prosim o radu. (je to dost surne uz mam druhy den nezamestnanosti:() Dakujem za skore odpovede garbika


text: Alkmaión z Krotónu alebo Alkmaion z Krotónu (* 6. storočie pred Kr. – † 5. storočie pred Kr.) bol grécky filozof, lekár, žiak Pytagorov. Pytagorovskú predstavu harmónie sveta preniesol na ľudský organizmus. Za ustredný orgán duševnej činnosti považoval mozog. Ako prvý urobil pitvu človeka. Pozri aj Antická filozofia Grécka filozofia Predattická filozofia Pytagoreizmus Zdroj Narodenia v 6. storočí pred Kr. Úmrtia v 5. storočí pred Kr. Predsokratici Pytagorejci


Zákaz skúšania odevov a vrátenie peňazí | Právne Noviny JUDr. Filip Petrinec, PhD. 27. 04. 2020 2 min. Tieto dohady vyplývajú z nového Opatrenia Úradu verejného zdravotníctva Slovenskej republiky pri ohrození verejného zdravia č. OLP/3461/2020. Ide o známe Opatrenie, ktoré umožnilo opätovné otvorenie niektorých prevádzok. Konkrétne jeho bod 24. hovorí o otvorení maloobchodných prevádzok s rozlohou do 300 m2, pričom v prevádzkach s textilom je zároveň zakázané skúšanie odevov Mnohí obchodníci sa však priamo v médiách sťažovali na to, že „peniaze zaplatené za odevy nemajú aj tak isté“. Konkrétne uvádzali, že ak si zákazník zakúpi odev bez možnosti jeho odskúšania a „doma“ zistí, že mu veľkosť nevyhovuje, tak odev príde vrátiť a obchodník bude povinný vrátiť mu uhradené peniaze. Tento dohad obchodníkov je však potrebné uviesť na správnu mieru. Nijaký zákon totiž pri nákupe v tzv. kamennej predajni, neprikazuje obchodníkovi vrátiť peniaze za už zakúpený tovar. Jediný zákon, ktorý to obligatórne prikazuje je zákon č.102/2014 Z.z., ktorý upravuje predaj na diaľku (napr. e-shopy). Preto ak predávate odevy priamo v kamennej predajni (napr. butik), tak nemáte nijakú zákonnú povinnosť vrátiť peniaze za zakúpené odevy, v prípade ak sa zákazník vráti a bude argumentovať tým, že „doma zistil, že mu veľkosť nevyhovuje“. Takže zákonná povinnosť v tomto prípade neexistuje. Avšak pozor, ak máte v rámci vášho obchodu vypracované vlastné Všeobecné obchodné podmienky (ďalej len ako „VOP“) a v rámci nich dávate zákazníkovi nad rámec zákona možnosť vrátiť tovar a získať tak späť svoje peniaze, tak povinnosť na vrátenie peňazí zákazníkovi predsalen máte. V tomto prípade ide o vami ustanovenú zmluvnú povinnosť, ktorú ste si ustanovili dobrovoľne. Ako sa tejto povinnosti zbaviť? Všetky ustanovenia VOP platia od okamihu, kedy zákazník u vás zakúpi daný tovar. V tomto okamihu ste svojimi VOP viazaný a nie je cesta späť. Zbaviť sa povinnosti na vrátenie peňazí však môžete tak, že VOP dočasne zrušíte resp. zrušíte len to ich ustanovenie, ktoré poskytuje zákazníkovi právo na vrátenie tovaru a opätovné získanie peňazí. Pamätajte však na to, že zrušenie tohto práva zákazníka, bude platiť len na všetky nákupy, uskutočnené po zrušení práva na vrátenie peňazí. Ak vaši zákazníci „nakupovali“ odevy počas platnosti VOP, ktoré im poskytujú právo na vrátenie tovaru a opätovné získanie peňazí, budete povinný im peniaze vrátiť.


Ako si vybrať správny CESTOVNÝ KUFOR? Hľadáte cestovný kufor, no zo širokej ponuky si neviete vybrať ten najvhodnejší? Tento článok Vám prinesie pohľad do sveta kufrov a na základe Vašich požiadaviek Vám pomôže vybrať ten správny. Už sa neviete dočkať letnej dovolenky, alebo sa chystáte na služobnú cestu? Ak chcete cestovať komfortne a cestovanie si uľahčiť, nezabúdajte na kvalitnú batožinu. V súčasnosti sa stal kufor na kolieskach neodmysliteľnou súčasťou takmer každej cesty. História cestovného kufra sa začala písať v roku 1987, keď pilot Boeingu 747 Bob Plath si v domácej dielni nainštaloval na svoj cestovný kufor kolieska a teleskopickú rukoväť. Jeho prvými zákazníkmi boli spočiatku iba ostatní piloti a pracovníci leteckej spoločnosti. Postupom času si však batožinu pilotov začali všímať aj cestujúci a pýtali sa, kde si môžu taktiež zakúpiť takýto kufor. V roku 1989 si nechal Bob Path svoj vynález patentovať a založil firmu Travelpro, ktorá sa stala jednou z najrýchlejšie rastúcich firiem v USA. Aj kolieska kufrov sa po desaťročia vyvíjali. Spočiatku boli kolieska ako z prepravného vozíka. Upevnené boli na zadnej strane kufra a chod bol možný iba jedným smerom. Najnovšia generácia kufrov disponuje štyrmi kolieskami, ktoré sa pohybujú všetkými smermi. Výhodou kufrov so štyrmi kolieskami je, že nevyžadujú toľko úsilia pri pohybe, nie je potrebné ho iba ťahať, môžete ho jednoducho tlačiť popri sebe. Takýto kufor je aj značne stabilnejší. Vzhľad a funkčnosť kufra na kolieskach sa od jeho vynájdenia takmer vôbec nezmenili. Hlavné zmeny nastali v kvalite materiálu, hmotnosti a veľkostiach kufrov. Ako si vybrať ten najvhodnejší? Súčasná ponuka kufrov na trhu je nesmierne široká. Pri výbere najvhodnejšieho cestovného kufra je dôležité zodpovedať si niekoľko základných otázok. V závislosti od odpovede si vyberiete ten najideálnejší kufor podľa Vašich potrieb a požiadaviek. Pri častom používaní cestovného kufra sa určite vyplatí investovať do drahšieho kufra. Pri občasnom používaní kufra dobre poslúžia aj lacnejšie kufre. Majte však na pamäti, že cena kufra nemusí zodpovedať jeho kvalite. V prípade kufrov je to ako s topánkami, či kabelkami. Jeden kufor neposlúži na všetky príležitosti. Preto je dobré zvážiť aj kúpu sady kufrov. Tá obsahuje niekoľko kufrov v rôznych veľkostiach v rovnakom dizajne. Pri dizajne kufrom platí staré známe „koľko ľudí – toľko chutí“, preto výrobcovia batožiny v súčasnosti ponúkajú množstvo rôznych modelov a variantov pre každého. Je potrebné však počítať s tým, že kufor v jednoduchom dizajne býva spravidla aj lacnejší. Jednou z najzákladnejších otázok pri výbere kufra je, na aký účel kufor potrebujem. Či sa už chystáte na dlhšiu,alebo kratšiu cestu, na výber máte spravidla z troch veľkostí. Pri dlhších cestách, prípadne ak potrebujete do kufra zbaliť celú rodinu odporúčame stredný, alebo najväčší kufor (veľkosť M alebo L). Ak sa chystáte iba na kratšiu cestu, postačí Vám najmenší kufor (veľkosť S). Väčšina takýchto kufrov je rozmermi vhodná aj ako príručná batožina na palubu lietadla. Vo väčšine prípadov každá letecká spoločnosť umožňuje odmerať si veľkosť Vašej batožiny. Je na to určený kovový box, ktorý ma veľkosť palubnej priehradky, ktoré sú nad hlavami cestujúcich. Ak sa Vám do nej kufor zmestí, bez obáv ho môžete vziať na palubu. Väčšina malých kufrov spĺňa prísne pravidlá leteckých spoločností ohľadom maximálnych rozmerov príručnej batožiny. U väčšiny leteckých prepravcom sú maximálne rozmery príručnej batožiny 55 x 40 x 20 cm (v x š x h). Pochopiteľne, väčšiu batožinu je možné uložiť v batožinovom priestore lietadla. Tip: Pred kúpou vhodného cestovného kufra, ktorý by Vám vyhovoval, si na stránkach leteckej spoločnosti pozrite inštrukcie, aké sú povolené rozmery a váha batožiny, ktorú je možné vziať si so sebou na palubu lietadla. Každá letecká spoločnosť má vlastné prepravne podmienky. Druhou, nemenej dôležitou otázkou je, z akého materiálu kufor potrebujem. Pri výbere kufra je jeho materiál jedným z rozhodujúcich kritérií. Čo sa týka materiálu, ponuka nie je veľmi pestrá. Vybrať si môžete z nylonových (textilných), alebo zo škrupinových (plastových) kufrov. Najpredávanejšie sú textilné kufre, keďže sú odolnejšie a jednoduchšie na údržbu. Či si už kúpite textilný, alebo plastový kufor uistite sa, že kupujete kvalitu, aby ste si pri ďalšej dovolenke nemuseli kupovať nový kufor. O výhodách a nevýhodách textilných a škrupinových cestovných kufrov si môžte prečítať TU. Každý typ kufra disponuje rozdielnymi funkciami, či doplnkami. Pri výbere správneho kufra treba okrem materiálu a dizajnu dbať aj na komponenty, bez ktorých by sme si manipuláciu s kufrom nevedeli ani predstaviť. Ide hlavne o kolieska, rúčky, zámok a podobne. Zaujímať by Vás mal hlavne materiál a riešenie. Cestovné kufre na kolieskach sú vybavené aj teleskopickou rukoväťou, ktorá je neodmysliteľnou súčasťou každého kufra. Rukoväť je možné v závislosti od Vašej výšky vysúvať, častokrát v troch polohách. Bezpečnosť Vašej batožiny je zabezpečená zapínaním zipsov do vysiaceho zámku, alebo do bezpečnostného TSA zámku. Ten sa vyžaduje hlavne pri cestách do USA, prípadne Austrálie a pod. Pri cestovaní lietadlom Vaša batožina podlieha dôkladnej kontrole skenovaním, v niektorých prípadoch je potrebné batožinu skontrolovať aj fyzicky otvorením kufra. Pri takejto kontrole môže dôjsť k poškodeniu Vášho zámku. TSA zámok umožňuje batožinu otvoriť bez poškodenia zámku pomocou špeciálneho univerzálneho kľúča. Takýto univerzálny kľúč nebýva súčasťou kufra, majú ho iba na to poverení bezpečnostní pracovníci. Po tom, ako Vám batožinu skontrolujú, kufor naspäť uzamknú. V takomto prípade vo vnútri kufra nájdete protokol o vykonaní takejto prehliadky. Najnovšie TSA zámky disponujú aj indikátorom, ktorý Vás upozorní, že Vaša batožina bola takto otvorená a skontrolovaná. TSA zámok býva v súčasnosti súčasťou kufra, pri starších modeloch kufrov je možné dokúpiť takýto zámok aj dodatočne. Častým kritériom pri výbere kufra je taktiež množstvo vnútorných a vonkajších vreciek. Ak je pre Vás dôležité, aby kufor obsahoval aj menšie vrecká na vonkajšej strane, určite siahnite po textilnom kufri. Škrupinové kufre častokrát disponujú iba vnútornými priehradkami. V súčasnosti sú už na trhu k dispozícii aj škrupinové kufre s možnosťou vyklápania predného vrecka. Vývoj cestovných kufrov sa čoraz viac prispôsobuje požiadavkám zákazníkov, preto sa na pri hľadaní toho Vášho najvhodnejšieho kufra môžete stretnúť aj s kuframi so špeciálnym priestorom na špinavé a čisté oblečenie, vstavaný vešiak, či zrkadlo. Interiér kufrov je vo väčšine prípadov rozdelený na 2 časti. Hlavný hlbší priestor je opatrený kompresnými popruhmi Toto krížové upínanie zabezpečí pevné zafixovanie batožiny vnútri kufra Druhá priehradka sa nachádza na veku kufra. Ide o látkovú alebo sieťovanú priehradku s možnosťou odklápania. Je vhodná na drobnosti ako kozmetika, príslušenstvo k telefónu ale drobná kniha, či poznámkový blok. Čo sa týka manipulácie s kufrom, tú zabezpečujú kolieska v spodnej časti kufra. Na výber sú kufre s dvoma, alebo štyrmi kolieskami. Je už na Vás, či dáte prednosť pogumovaným kolieskam pre tichší chod, alebo odolnejším plastovým. Pri manipulácii s kufrom zohráva veľkú úlohu veľkosť koliesok. Všeobecne platí, že čím väčšie kolieska, tým jednoduchšia manipulácia a chod kufra. Používanie štvorkolesového kufra je výhodné aj zo zdravotného hľadiska, keďže takto eliminujeme namáhanie ruky a chrbtice. Takýto kufor je taktiež skvelým pomocníkom pri posúvaní sa v radoch, keďže nie je potrebné kufor nakláňať, stačí ho iba jemne posúvať popri sebe. Nevýhodou však je samovoľné posúvanie sa kufra po šikmom povrchu.Aby ste predišli hľadaniu svojej batožiny na batožinovom páse na letisku, vyberte si kufor v pestrých farbách, alebo vzoroch. Ak však chcete, aby Váš kufor vyzeral zakaždým inak, alebo aby ladil k Vášmu aktuálnemu outfitu, vyberte si jednofarebný kufor a k nemu obal na kufor v dizajne, aký sa Vám páči a vyhovuje Vám. Takto Vám stačí jeden kufor, ktorý môže vyzerať stále inak. Cena takéhoto obalu je neporovnateľne nižšia ako investícia do viacerých kufrov. Použitie takéhoto obalu taktiež ochráni Vašu batožinu pred poškodením aj znečistením. Pestrú ponuku kufrov, rôznych veľkostí, materiálov a štýlu nájdete v kategórii cestovné kufre. Neváhajte a objednajte ešte dnes. ✓ 3% zľava za registráciu ✓ 24 mesačná záruka ✓ 14 dní na vrátenie tovaru ✓doručenie do 48 hodín ✓ 97% spokojných zákazníkov